
ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

PRIMAR

                                     Nr._______ din________2026
                                       REFERAT DE APROBARE 
la proiectul de hotărâre privind modificarea Anexei nr. 2 la Hotărârea Consiliului Local al municipiului Câmpulung Moldovenesc nr. 64 din 11 mai 2026 cu privire la reorganizarea aparatului de specialitate al primarului, a instituțiilor și serviciilor publice subordonate Consiliului Local, în vederea implementării măsurilor stabilite prin Ordonanța de urgență a Guvernului nr. 7/2026
           Prin Anexa nr. 2 la Hotarârea Consiliului Local al municipiului Câmpulung Moldovenesc nr.64 din 11 mai 2026 s-a aprobat Statul de funcții al aparatului de specialitate al primarului municipiului Câmpulung Moldovenesc și al serviciilor publice subordonate Consiliului Local. 
          În cadrul Direcției administrație publică – Serviciul medicina școlară, funcționează Compartimentul medicină creșă ce are în structura sa 3 posturi conctractuale (1 post de medic specialist, studii superioare(S), cu ½ normă  - ocupat, 1 post de asistent medical, cu studii postliceale(PL), cu normă întreagă – ocupat și 1 post de asistent medical, grad principal, cu studii postliceale(PL), cu ½ normă – vacant.
          Personalul din acest compartiment asigură asistența medicală de specialitate antepreșcolarilor înscriși la Creșa din municipiul Câmpulung Moldovenesc.

          Datorită numărului mare de solicitări și ca urmare a suplimentării numărului de locuri din cadrul Creșei, este necesară asigurarea cu personal medical de specialitate și scoaterea la concurs a postului vacant de asistent medical. 

         În acest sens, am primit Adresa Direcției de Sănătate Publică Județeană Suceava nr.7026/23.09.2026, înregistrată cu nr.32708/23.09.2026, prin care ne-a transmis avizul privind scoaterea la concurs a postului vacant de asistent medical aferent creșei construite prin Programul Guvernamental ,,Sfânta Ana”.
         Totodată, pentru a facilita accesul cât mai multor persoane tinere și în vederea creșterii probabilității ocupării postului, este necesară modificarea numărului curent 120 din Anexa nr.2, Statul de funcţii al aparatului de specialitate al primarului municipiului Câmpulung Moldovenesc şi al instituţiilor subordonate, aprobată prin Hotărârea Consiliului Local al municipiului Câmpulung Moldovenesc nr.64 din 11 martie 2026, prin transformarea postului de asistent medical, grad principal, cu studii postliceale(PL), cu ½ normă, în asistent medical, grad debutant, cu studii postliceale(PL), cu ½ normă.
         Având în vedere:
        -Prevederile art. 409 alin. (1) și alin (3) lit.b) din Ordonanța de Urgență nr. 57/2019 privind Codul administrativ cu modificările și completările ulterioare, potrivit cărora modificările intervenite în situaţia funcţiilor publice și contractuale se fac prin act administrativ, așa cum este cazul transformării funcției contractuale vacante de asistent medical, grad principal, cu studii postliceale(PL), cu ½ normă, în asistent medical, grad debutant, cu studii postliceale(PL), cu ½ normă., cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate.
        -Prevederile art. 129 alin.(2) lit.a) și alin. (3) lit.c.), art. 139 alin. (1) și art. 140 din Ordonanța de Urgență nr. 57/2019 privind Codul administrativ.
        -Hotărârea Consiliului Local al municipiului Câmpulung Moldovenesc nr. 64 din 11 mai 2026 cu privire la reorganizarea aparatului de specialitate al primarului, a instituțiilor și serviciilor publice subordonate Consiliului Local, în vederea implementării măsurilor stabilite prin Ordonanța de urgență a Guvernului nr. 7/2026;
    Înaintez spre analiză proiectul de hotărâre pentru modificarea Anexei nr.2 la Hotărârea Consiliului Local al municipiului Câmpulung Moldovenesc nr.64 din 11 mai 2026, privind reorganizarea aparatului de specialitate al primarului, a instituțiilor și serviciilor publice subordonate Consiliului Local, în vederea implementării măsurilor stabilite prin Ordonanța de urgență a Guvernului nr. 7/2026
     Cu aceste explicații, supun aprobării Consiliului Local acest proiect de hotărâre.       
                                                     PRIMAR,
                                         NEGURĂ MIHĂIȚĂ

